**ACTA DE SESSIÓ ORDINÀRIA DEL PLE DE L’AJUNTAMENT DE L’ALBAGÉS**

Identificació de la sessió

NÚM SESSIÓ: **05/2012**

**SESSIÓ ORDINÀRIA**

DIA : 1 de agost de 2012

HORA : 20:00 h

LLOC: Sala de Plens de l'Ajuntament de L’Albagés

**Assistents:**

Albert Donés Antequera, Alcalde

Maria Teresa Melero Gasol, regidora

Josep Ramon Cuadrat Rey, regidor

Joan Juvero Iglesias, regidor

Arnau Preixens Rufé, regidor

Samuel Aris Oriol, regidor

**NO ASSISTEIX, EXCUSANT-SE**

Alba Roigé Triquell, regidora

Actua com a Secretària: Alba Martí Vallès

A l’Albagés, a 1 d’ agost de 2012. Reunit el Ple de l’Ajuntament, prèvia convocatòria, i sota la presidència del Sr. Albert Donés Antequera, un comprovada l’assistència del nombre suficient de membres per a la vàlida realització de la sessió, es passa a resoldre el següent:

**ORDRE DEL DIA**

1.- Aprovar, si s’escau, de l’esborrany de l’ acta de les sessió anterior (ordinària celebrada el dia 15 de maig de 2012).

2.- Donar compte del Decret d’ Alcaldia d’aprovació de la liquidació del pressupost corresponent a l’exercici 2011.

3.- Aprovar, si s’escau, el calendari de festes locals per a l’any 2013.

4.- Aprovar, si s’escau, la moció relativa a l’assumpció de les competències municipals derivades de l’aplicació de la llei de protecció dels animals i l’establiment d’un sistema de finançament destinat als ens locals per a la seva aplicació.

5.- Aprovar, si s’escau, la moció en defensa de l’assistència sanitària als pobles de les garrigues.

6.- Aprovar, si s’escau, la moció per demanar posar l’estelada al balcó de l’ajuntament el dia de la diada nacional de Catalunya fins la Independència de Catalunya.

7- Donar compte dels decrets d’alcaldia.

8.- Precs i preguntes.

**DESENVOLUPAMENT DE LA SESSIÓ:**

**1.- Aprovar, si s’escau, de l’esborrany de l’ acta de les sessió anterior (ordinària celebrada el dia 15 de maig de 2012).**

Es dóna per llegida l’acta de la sessió anterior, a saber, ordinària celebrada el dia 15 de maig de 2012, de la qual s'ha entregat l’esborrany juntament amb la convocatòria de la sessió d'avui.

De conformitat amb el que estableix l'article 110.3 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya, el Sr. Alcalde pregunta als Srs. Regidors si volen presentar-hi alguna esmena.

Al no haver-hi cap esmena per part dels Srs. Regidors, s’acorda per unanimitat del nombre legal de membres de la corporació aprovar l’acta.

**2.- Donar compte del Decret d’ Alcaldia d’aprovació de la liquidació del pressupost corresponent a l’exercici 2011.**

El Sr. alcalde dóna compte de la resolució de data 23 de maig de 2012 per la qual s’ha aprovat la liquidació del Pressupost municipal corresponent a l’exercici de 2011.

D’acord amb l’establert a l’article 191 del Real Decret Legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, es dóna compte al Ple la resolució d’alcaldia per la qual s’aprova la liquidació del Pressupost de l’exercici de 2011, segons es transcriu:

“**RESOLUCIÓ D’ALCALDIA NÚM. 38/2012**

**DECRET D’ALCALDIA D’APROVACIÓ DE LA LIQUIDACIÓ DEL PRESSUPOST DE L’AJUNTAMENT DE L’EXERCICI 2011**

**Identificació de l’expedient**: Expedient de liquidació de pressupost de l’Ajuntament de l’Albagés, corresponent a l’exercici 2011.

Relació de fets:

Amb data 31 de desembre de 2011 s’ha produït el tancament pressupostari i comptable de l’exercici econòmic d’aquest Ajuntament, recollint els drets reconeguts pendents de cobrar i les obligacions reconegudes pendents de pagar en aquesta data, així com el resultat pressupostari, els romanents de crèdit i el romanent de tresoreria.

Amb data 16 de maig de 2012 s’ha emès informe per part de Secretaria- Intervenció, sobre l’estat de liquidació del pressupost de l’Ajuntament, corresponent a l’exercici 2011.

Elaborada la liquidació del pressupost de l’exercici 2011 s’obté, a 31 de desembre de 2011, el resultat següent:

A) Estat de liquidació del pressupost de despeses i d’ingressos

B) Els drets pendents de cobrament i les obligacions pendents de pagament a 31 de desembre de 2011.

C) El Resultat Pressupostari de l'exercici de 2011.

**RESULTAT DE LA LIQUIDACIÓ**

**DRETS PENDENTS DE COBRAMENT I OBLIGACIONS PENDENTS DE PAGAMENT**

|  |  |
| --- | --- |
| **1. DEUTORS PENDENTS COBR. FI EXERCICI**  | **353.944,70 €** |
| \* Pres. ingressos exercici corrent  |  230.370,32 € |
| \* Pres. ingressos exercicis tancats  |  100.323,93 € |
| \* Altres operacions no pressupostàries  |  27.922,05 € |
|  Menys saldos de cobrament dubtós  |  1.477,11 € |
| Menys ingressos realitzats pendents d’aplicació definitiva |  **4.671,60 €** |

|  |  |
| --- | --- |
| **2. CREDITORS PENDENTS PAG. FI EXERCICI**  |  **318.586,81 €** |
| \* Pres. despeses exercici corrent |  246.906,99 € |
| \* Pres. despeses exercicis tancats  |  54.138,68 € |
| \* Altres operacions no pressupostàries  |  17.541,14€ |
|  Menys pagaments realitzats pend. Aplicació definitiva.  |  0,00 € |

**B. RESULTAT PRESSUPOSTARI**

El Resultat Pressupostari ens informarà sobre la gestió de l'exercici corrent, sense tenir en compte els exercicis tancats.

En aquest sentit, tenim les magnituds següents:

|  |  |
| --- | --- |
| Drets reconeguts nets  |  538.056,68 € |
| Obligacions reconegudes netes |  606.409,55 € |
| Resultat pressupostari |  -68.3525,87 € |
| Despeses finançades amb romanent de tresoreria |  106.514,85€ |
| **Resultat pressupostari ajustat** |  **38.161,98 €** |

**C) ROMANENT DE TRESORERIA**

|  |  |
| --- | --- |
| **1. DEUTORS PENDENTS COBR. FI EXERCICI**  |  **353.944,70 €** |
| \* Pres. ingressos exercici corrent  |  230.370,32 € |
| \* Pres. ingressos exercicis tancats  |  100.323,93 € |
| \* Altres operacions no pressupostàries  |  27.922,05 € |
|  Menys saldos de cobrament dubtós  |  1.477,11€ |
|  Menys ingressos realitzats pendents d’aplicació definitiva |  4.671,60 € |

|  |  |
| --- | --- |
| **2. CREDITORS PENDENTS PAG. FI EXERCICI**  |  **318.586,81 €** |
| \* Pres. despeses exercici corrent |  246.906,99 € |
| \* Pres. despeses exercicis tancats  |  54.138,68 € |
| \* Altres operacions no pressupostàries  |  17.541,14 € |
|  Menys pagaments realitzats pend. Aplicació definitiva.  |  0,00 € |

|  |  |
| --- | --- |
| 3) Fons Líquids Tresoreria a Fi Exercici  |  152.368,09 € |
| 4) Romanent Tresoreria Afectat a Despeses amb Finançament Finalista |   |
| 5)Romanent de Tresoreria per Despeses Generals (1-2+3-4)  |   |

|  |  |
| --- | --- |
| **ROMAMENT DE TRESORERIA TOTAL** |  **187.725,98€** |

Referent a l'Estat de Tresoreria, s'acompanyen a aquest informe els extractes bancaris a 31 de desembre de 2011 i l’acta d’arqueig, emesa per aquesta intervenció també a 31 de desembre de 2011.

Pel que fa a l’estat d’endeutament a 31 de desembre de 2011, es presenta la següent relació de crèdits existents:

Relació de préstecs a llarg i curt termini:

|  |  |  |  |  |
| --- | --- | --- | --- | --- |
| PRÉSTECS A LLARG TERMINI |  |  |  |  |
| **Entitat de crèdit** | **Import** | **Tipus interès** | **Venciment** |  **Capital viu a 31-12-11** |
| Préstec 3a fase b distribució aigua | 100.000 | ------ | 2019 | 82.692,28 € |
|  |  |  |  |  |
| Deute devolu. Fncm 2008 | 8.220,19 | ------ | 2016 | 6.576,19 € |
| Deute devolu. Fncm 2009 | 5.374,04 | ------ | 2016 | 5.374,04 |
|  |  |  | **TOTAL** | **94.642,51 €** |

En començar l’exercici, l’endeutament era de 99. 446,18€. Durant l’exercici s’ha produït una amortització d’aquest endeutament per valor de 10.177,71 €.En finalitzar l’exercici 2011, el deute viu és de 94.642,51€.

La ràtio d’endeutament d’aquesta corporació a 31 de desembre de 2011, prenent com a referència les dades de l’exercici liquidat (exercici 2011) és la següent:

RATIO D’ENDEUTAMENT LOCAL = Capital viu / ingressos corrents ordinaris x 100 = 94.642,51 / 397.789,60 x 100 = 23,79 %

Respectea l’estabilitat pressupostària, en aplicació de la Llei general d’estabilitat pressupostària, el pressupost general liquidat de l’exercici 2011 no s’ajusta al compliment de l’objectiu d’estabilitat pressupostària i es determina una generació d´ un dèficit de finançament per import de - 59.819,16 euros.

|  |  |  |  |
| --- | --- | --- | --- |
| **Capítols despeses** | **Import** | **Capítols ingressos** | **Import** |
| Capítol I | 96.292,84 | Capítol I | 106.148,02 |
| Capítol II | 270.101,18 | Capítol II | 15.103,65 |
| Capítol III | 2.185,44 | Capítol III | 88.513,11 |
| Capítol IV | 30.415,45 | Capítol IV | 178.041,84 |
| Capítol VI | 198.880,93 | Capítol V | 9.982,98 |
| Capítol VII | 0,00 | Capítol VII | 140.267,08 |
| **TOTAL** | **597.875,84** | **TOTAL** | **538.056,68** |

**FONAMENTS DE DRET**

1. La liquidació posa de manifest, respecte al pressupost de despeses i per a cada partida pressupostària, els crèdits inicials, les seves modificacions i els crèdits definitius, les despeses autoritzades i compromeses, les obligacions reconegudes, els pagaments ordenats i els realitzats.

2. Respecte al pressupost d’ingressos, i per a cada concepte, la liquidació posa de manifest les previsions inicials, les seves modificacions i les previsions definitives, els drets reconeguts i anul·lats, i la recaptació neta.

3. L’article 93.2 del RD 500/90 determina que, com a conseqüència de la liquidació del pressupost, s’hauran de determinar:

* Els drets pendents de cobrament i les obligacions pendents de pagament el 31 de desembre
* El resultat pressupostari de l’exercici
* Els romanents de crèdit
* El romanent de tresoreria

4. L’article 165.1 del Reial Decret Legislatiu 2/2004, de 5 de març, pel qual s’aprova el Text Refós de la Llei reguladora de les Hisendes Locals, estableix que el pressupost general atendrà el compliment del principi d’estabilitat en els termes previstos a la LGEP.

Les entitats locals, segons la LGEP, en l’àmbit de les seves competències, ajustaran els seus pressupostos al compliment de l’objectiu d’estabilitat pressupostària.

5. S'ha complert el que estableixen els articles 92 a 105 del RD 500/1990, de 20 d'abril, segons el qual es desenvolupa la Llei d’hisendes locals, en matèria de pressupostos.

**RESOLUCIÓ**:

Primer.- Aprovar la liquidació del Pressupost General de l'Ajuntament de L’Albagés, corresponent a l'exercici de 2011.

Segon.- Donar compte de la liquidació esmentada al Ple de l'Ajuntament, en la propera sessió que realitzi i trametre còpia d'aquesta i de l'expedient d'aprovació al Departament de Governació de la Generalitat i a la Delegació del Ministeri d'Economia i Hisenda.

Així ho decreta, mana i signa l'Il·lm. Sr. Alcalde de l'Ajuntament de L’Albagés.

L’Albagés, a 23 de maig de 2012.

L’Alcalde, Vist-i-plau,

 La Secretària

Albert Dones Antequera Alba Martí Vallès”.

De tot l’ exposat, els membres de la corporació se’n donen per assabentats.

**3.- Aprovar, si s’escau, el calendari de festes locals per a l’any 2013.**

D’acord amb el Decret 177/1980, de 3 d’octubre, el Ple de la corporació acorda per unanimitat dels membres assistents:

Primer.- Fixar les dues festes locals per a l’any 2013, els següents dies:

* 19 de març
* 23 d’abril

Segon.- Notificar aquest acord al Departament d’Empresa i Ocupació, per al seu coneixement i efecte.

**4.- Aprovar, si s’escau, la moció relativa a l’assumpció de les competències municipals derivades de l’aplicació de la llei de protecció dels animals i l’establiment d’un sistema de finançament destinat als ens locals per a la seva aplicació.**

El Consell Comarcal de les Garrigues ha a provat la moció relativa a l’assumpció de les competències municipals derivades de l’aplicació de la llei de protecció dels animals i l’establiment d’un sistema de finançament destinat als ens locals per a la seva aplicació i que s’annexa a aquest acta.

El Sr. Alcalde proposa al Ple de la corporació aprovar la moció esmentada, pel que la mateixa s’aprova per unanimitat dels membres assistents.

**5.- Aprovar, si s’escau, la moció en defensa de l’assistència sanitària als pobles de les garrigues.**

L’Ajuntament de l’Albagés, d'acord amb allò que preveu el RD 2568/1986, de 28 de novembre, pel qual s’aprova el Reglament d'organització, funcionament i règim jurídic de les corporacions locals, presenta la següent:

MOCIÓ EN DEFENSA DE L’ASSISTÈNCIA SANITÀRIA ALS POBLES DE LES GARRIGUES.

L’estat del benestar a Catalunya s’ha anat consolidat amb els anys. A més del pilar bàsic com és l’educació, tenim un envejable model públic de salut universal. Aquest és un sistema que el volem equitatiu, amb qualitat assistencial i gratuït amb tot allò essencial, però, alhora, que defensi i que garanteixi el dret a la salut a totes les persones de la nostra comarca.

Les Garrigues presenta una realitat de població envellida i sobre envellida prou considerable perquè es tinguin en compte a l’hora d’aplicar nous models. Segons les dades de l' Idescat, el percentatge de persones mes grans de 65 anys a Catalunya es del 16%, a les Garrigues en canvi, es situa en el 25%.

Tots sabem que la gent gran dels nostres pobles necessita mes assistència sanitària i de proximitat tant per la seva mobilitat mes reduïda tant pel fet de viure en un poble, com pel que fa al transport públic existent a la comarca.

Cal que tinguem també present que en alguns dels nostres pobles aquests percentatge de persones de mes de 65 anys es situa entre el 31% i el 35% de la població, fet que evidencia la necessitat de mes assistència localitzada en el municipi.

Al llarg dels darrers mesos, des del Departament de Salut de la Generalitat de Catalunya s’han pres decisions polítiques importants que han provocat que molts

ciutadans i ciutadanes de Catalunya hagin vist minvats els seus drets a la salut. En el cas de la nostra comarca ja han desaparegut en els últims anys dos places de metges i una infermera que no s’han cobert.

En aquest mateix context, el Departament de salut vol que els metges de capçalera derivin un 35% menys de visites als especialistes dels hospitals. Aquest fet suposarà que els pacients segurament hauran de tornar, passats uns dies, a visitar-se al seu metge de capçalera. A la vegada, però, pretenen reduir dies de presencia del metge de capçalera als pobles. Es evident que aquest fet suposarà una saturació en breu del metge de capçalera dels nostres municipis.

És per tots aquests motius que l’Ajuntament de l’Albagés proposem al Ple que prengui els següents acords:

1. Manifestar el nostre desacord a les decisions que s’han pres des del Departament de Salut de no cobrir les places que han quedat vacants a la nostra ABS de les Garrigues.
2. Mostrar el nostre compromís a treballar des dels Ajuntaments i Consell Comarcal, i en col·laboració amb els professionals de la nostra ABS per garantir que no es retalli cap dret ni servei sanitari bàsic dels que, a dia d’avui, en disposen tots els garriguencs i garriguenques.
3. Que l’índex d’envelliment i sobre envelliment es consideri un indicador per tal d’incrementar, i no pas per reduir, l’assistència mèdica a la nostra comarca. Aquest es un fet que provoca una major pressió assistencial a les zones rurals amb menys habitants que a la capital, però de major edat.
4. Que es tingui en compte que la gestió de la demanda que es pretén fomentar des de la direcció de la nostra ABS a traves de les infermeres rurals, no te la mateixa dimensió que pot tenir en centres grans on es pretén descongestionar la feina del metge fent atendre casos de fàcil solució a les infermeres.
5. Que es tinguin en compte les propostes presentades pels alcaldes de la comarca al director dels SS. TT. de sanitat a Lleida i que la direcció de la nostra ABS tingui a be escoltar-les i sigui mes flexible a l’hora de programar la presencia de dies de metge als nostres municipis.
6. Que la presidència del Consell, en tant que primer representant polític de la comarca, conjuntament amb la comissió de sanitat, prioritzin la gestió de la problemàtica ocasionada pels reajustaments proposats i procurin el retorn a la normalitat sanitària dels nostres pobles en benefici de la qualitat de vida dels seus ciutadans i ciutadanes.

1. Fer arribar aquest acord al Departament de Salut de la Generalitat de Catalunya, al CAP i al Consell Comarcal de Les Garrigues.

S’acorda per unanimitat dels membres assistents.

**6.- Aprovar, si s’escau, la moció per demanar posar l’estelada al balcó de l’ajuntament el dia de la diada nacional de Catalunya fins la Independència de Catalunya.**

MOCIÓ PER DEMANAR POSAR L’ESTELADA AL BALCÓ DE L’AJUNTAMENT EL DIA DE LA DIADA NACIONAL DE CATALUNYA FINS LA INDEPENDENCIA DE CATALUNYA.
L’any 2008 se celebrava el centenari de la bandera que impulsà i dissenyà Vicenç Albert Ballester el 1919 com a senyal de lluita per una Catalunya lliure. Aquest símbol, que ja comptava amb antecedents gràfics el 1908, avui ja transcendeix els partits polítics i ha esdevingut una veritable icona catalana.

Els motius pels quals es va crear aquesta bandera avui segueixen sent més vigents que mai. Crec fermament que cal continuar treballant en favor de les llibertats catalanes a través d’iniciatives que fomentin la consecució d’aquest objectiu. Recordem que fa pocs anys commemoràvem els 300 anys de l’inici de la pèrdua de les llibertats del poble català amb la derrota d’Almansa el 1707 i amb l’antecedent del 1659 amb la pèrdua de la Catalunya Nord.

Pensem que cal donar suport a les iniciatives socials que promoguin actes pedagògics i reivindicatius, i més en un context com el que tenim actualment en el qual l’estat espanyol actua sovint de forma deslleial amb la resta d’administracions públiques, incomplint els compromisos econòmics que té contrets amb el nostre país, perllongant una situació d’espoli fiscal insostenible i retallant drets socials i de ciutadania que han costat molts anys d’aconseguir.

Atès que posar qualsevol símbol en un lloc visible de la façana de l’ajuntament sempre i quan no s’ocupi l’espai reservat pels símbols oficials, no contravé cap normativa.

Per aquest motiu, proposo al ple de l’Ajuntament l’adopció dels següents acords:

Primer.- Que en la Diada Nacional d’enguany, el dia 11 de setembre, l’Ajuntament de l’Albagés, pengi en un lloc destacat la senyera estelada, en record dels objectius pels quals va ser creada: la recuperació de la plena sobirania per a Catalunya.

Segon.-Que la bandera estelada, estigui posada al balcó de l’Ajuntament fins que Catalunya aconsegueixi la INDEPENDÈNCIA.

Posada a votació, la present moció s’aprova per unanimitat dels membres assistents.

**7- Donar compte dels decrets d’alcaldia.**

Es dóna compte dels Decrets d’Alcaldia que van des del Decret 36/12 de 15 de maig, al Decret 55/12 de 31 de juliol.

El Ple en resta assabentat.

**8.- Precs i preguntes.**

No n’hi ha.

I sense que existeixi cap més assumpte a tractar, el Sr. Alcalde aixeca la sessió quan són les 20:45 hores.

L’Albagés, a 1 d’agost de 2012.

 En dono fe

L’Alcalde, La Secretària,

Albert Donés Antequera Alba Martí Vallès